खाद्य महंगाई दर घटकर 13.07 प्रतिशत हुई  
खाद्य पदार्थों की महंगाई दर 29 जनवरी को समाप्त सप्ताह में घटकर 13.07 प्रतिशत हो गई। इससे पहले यह महंगाई दर 17.05 प्रतिशत थी।
देश में खाद्य पदार्थों की महंगाई दर 29 जनवरी को समाप्त सप्ताह में घटकर 13.07 प्रतिशत हो गई। इससे पहले के सप्ताह में यह महंगाई दर 17.05 प्रतिशत दर्ज की गई थी। वाणिज्य एवं उद्योग मंत्रालय द्वारा जारी आंकड़ों के मुताबिक 29 जनवरी को समाप्त सप्ताह में खाद्य महंगाई दर में करीब चार प्रतिशत की गिरावट आई है।  इस सप्ताह में ईंधन कीमतों की महंगाई दर 11.61 प्रतिशत पर स्थिर रही है जबकि प्राथमिक क्षेत्र की वस्तुओं की महंगाई दर पिछले सप्ताह के 18.44 प्रतिशत की तुलना में घटकर 16.24 प्रतिशत हो गई है।